title: Akira Kurosawa
text: Ison muva sometir mialodafa gu elpatopik : meviele volto muvama ok abica lubesa lava ale tir volsen kotviele to bolaf is tizaf tcandacek, i zivotc. Koe Peroy samurai gejik elpat, tenaf leve dendasa is tuwiiskasa muvara meld dilizer, noveson da Kurosawa va amidafa seltafa pula jear. Voxen bata dojera va seltafa pilkoma tir krogafa, lecana gan meld adre kadas spurna dem muva is dibla.